open-index/open-wikipedia-markdown huggingface dataset:
Billy Joe Roper II

**Billy Joe Roper II** (s. 1976 Russellville, Arkansas) oli kahden vuoden ajan yhdysvaltalaisen uusnatsistisen ryhmän National Alliancen näkyvin jäsen.

Collegen jälkeen Billy Joe Roper II:sta tuli high schoolin opettaja. Hänet erotettiin kansallissosialististen ajatusten esittämisen vuoksi.

Roper antoi useita haastatteluita National Alliancen jäsenenä ja järjesti kokouksia muiden rasististen ryhmien kanssa. Kun hänet erotettiin ryhmästä vuonna 2002, hän perusti uuden uusnatsistisen rymän, White Revolutionin. White Revolutionissa on mukana noin 30 National Alliancen jäsentä.

Roperin mukaan jokaisen ei-valkoisen ihmisen täytyisi kuolla sukupuuttoon, ja että alempiarvoiset pitäisi pyyhkäistä pois pelistä.

## Lähteet
James Taylor

**James Vernon Taylor** (s. 12. maaliskuuta 1948) on yhdysvaltalainen laulaja-lauluntekijä ja kitaristi.

Hänet on palkittu kuudella Grammylla. Taylor kuuluu Rock and Roll Hall of Fameen ja Songwriters Hall of Fameen. Vuonna 2015 hänelle myönnettiin Presidential Medal of Freedom.

Taylor julkaisi debyyttialbuminsa Apple Recordsilla 1968. Hänen varhaisten hittiensä joukossa on "You've Got a Friend" (1971). Vuonna 1971 Taylor esiintyi yhdessä Dennis Wilsonin ja Warren Oatesin kanssa elokuvassa Two-Lane Blacktop.

Vuosina 1972–1983 Taylor oli naimisissa Carly Simonin kanssa. Hänen isänsä Isaac Taylor (1921–1996) oli aikoinaan Pohjois-Carolinan yliopiston lääketieteellisen koulun dekaani. Myös Taylorin sisarukset ovat muusikkoja, joskaan eivät yhtä maineikkaita.

Taylorin elämää ovat varjostaneet masennus ja huumausaineongelmat.

## Valikoitu diskografia

### Debyyttialbumi
* 1968 – *[[James Taylor (albumi)|James Taylor]]*

### U.S. Billboard Top 10 Albumit
* 1970 – *[[Sweet Baby James]]* (#3)
* 1971 – *[[Mud Slide Slim and the Blue Horizon]]* (#2)
* 1972 – *[[One Man Dog]]* (#4)
* 1974 - *[[Walking Man]]*
* 1975 – *[[Gorilla (albumi)|Gorilla]]* (#6)
* 1976 – *[[In The Pocket]]*
* 1977 – *[[JT (album)|JT]]* (#4)
* 1979 – *[[Flag (albumi)|Flag]]* (#10)
* 1981 – *[[Dad Loves His Work]]* (#10)
* 1997 – *[[Hourglass (albumi)|Hourglass]]* (#9)
* 2002 – *[[October Road (albumi)|October Road]]* (#4)
* 2008 – *[[Covers (James Taylor albumi)|Covers]]* (#4)
* 2010 – *[[Live at the Troubadour (Carole King and James Taylor)|Live at the Troubadour]]* (Carole King kanssa) (#4)

### U.S. Billboard Top 10 'Pop' Singlet
* 1970 – "Fire and Rain" (#3)
* 1971 – "You've Got a Friend" (#1)
* 1974 – "Mockingbird" (Carly Simonin kanssa) (#5)
* 1975 – "How Sweet It Is (To Be Loved By You)" (#5)
* 1977 – "Handy Man" (#4)

## Lähteet

## Aiheesta muualla
Carly Simon

**Carly Elisabeth Simon** (s. 25. kesäkuuta 1945 New York) on yhdysvaltalainen laulaja-lauluntekijä ja muusikko. Hän on voittanut Oscarin, Golden Globen ja kaksi Grammy-palkintoa.

## Elämä ja ura
Simon syntyi varakkaaseen newyorkilaisperheeseen vuonna 1945. Hänellä on kaksi siskoa. Hänen isänsä oli Simon & Schuster -kustannusyhtiön perustaja Richard Simon. Nuori Carly aloitti laulajanuransa siskonsa Lucyn kanssa *The Simon Sisters* -lauluduossa, joka levytti kolme albumia ja sai yhden singlensä listoille vuonna 1964.

Simon levytti ensimmäisen sooloalbuminsa *Carly Simon* vuonna 1971 ja saman vuoden lopulla toisen nimeltä *Anticipation*. Albumien myötä hän sai vuoden 1971 parhaan uuden tulokkaan Grammy-palkinnon. Samana vuonna Simonilla oli myös pieni rooli Miloš Formanin elokuvassa Taking off – otetaan hatkat. Vuonna 1972 ilmestynyt Simonin läpimurtoalbumi *No Secrets* sisälsi hittisinglen "You're So Vain". Myös Simonin neljäs albumi *Hotcakes* (1974) nousi kultalevyksi, mutta kuudes albumi *Another Passenger* (1976) oli kaupallinen pettymys.

Vuonna 1977 Simon sai jälleen menestyshitin James Bond -tunnussävelmällä "Nobody Does It Better", ja sitä seurannut albumi *Boys in the Trees* (1978) myi hyvin.

1980-luvulla Simon vähensi konsertointia mutta jatkoi levyttämistä vaihtelevalla menestyksellä. Vuonna 1988 hän sai Grammyn ja Oscarin elokuvakappaleesta "Let the River Run". Hänen toistaiseksi uusin albuminsa on *Never Been Gone* (2009).

Simon valittiin Songwriters Hall of Fameen vuonna 1994 ja Rock and Roll Hall of Fameen vuonna 2022.

## Yksityiselämä
Simon oli vuosina 1972–1983 naimisissa laulaja James Taylorin kanssa, ja heillä on kaksi yhteistä lasta. Simon oli kihloissa muusikko Russ Kunkelin kanssa vuosina 1985–1987 ja toisen kerran naimisissa vuosina 1987–2007 James Hartin kanssa. Simon asuu Martha's Vineyardissa Massachusettsissa.

Simon on kirjoittanut viisi lastenkirjaa ja vuoden 2019 lokakuussa ilmestyi häneltä kirja *Touched by the Sun: My Friendship with Jackie hänen* ystävyydestään Jackie Kennedy Onassiksen kanssa.

Simon sairastui 1990-luvun lopussa rintasyöpään. Hän on kertonut kärsineensä aina änkytyksestä.

## Diskografia

### Studioalbumit

* *[[Carly Simon (albumi)|Carly Simon]]*, 1971
* *[[Anticipation]]*, 1971
* *[[No Secrets]]*, 1972
* *[[Hotcakes]]*, 1974
* *[[Playing Possum]]*, 1975
* *[[Another Passenger]]*, 1976
* *[[Boys in the Trees]]*, 1978
* *[[Spy (albumi)|Spy]]*, 1979
* *[[Come Upstairs]]*, 1980
* *[[Torch (albumi)|Torch]]*, 1981
* *[[Hello Big Man]]*, 1983
* *[[Spoiled Girl]]*, 1985
* *[[Coming Around Again]]*, 1987
* *[[My Romance (albumi)|My Romance]]*, 1990
* *[[Have You Seen Me Lately]]*, 1990
* *[[This Is My Life (albumi)|This Is My Life]]*, 1992
* *[[Romulus Hunt: A Family Opera]]*, 1993
* *[[Letters Never Sent]]*, 1994
* *[[Film Noir (albumi)|Film Noir]]*, 1997
* *[[Bedroom Tapes]]*, 2000
* *[[Moonlight Serenade (albumi)|Moonlight Serenade]]*, 2005
* *[[Into White]]*, 2007
* *[[This Kind of Love]]*, 2008
* *[[Never Been Gone]]*, 2009

## Lähteet

## Aiheesta muualla
* Viralliset kotisivut
Phylicia Rashād

**Phylicia Rashād**, o.s. **Ayers-Allen** (s. 19. kesäkuuta 1948) on yhdysvaltalainen näyttelijä. Hänet muistetaan varsinkin roolista *[[Bill Cosby Show|Bill Cosby Show’ssa]]*.

Rashād, Debbie Allenin sisko, valmistui Howardin yliopistosta. Hän sai Tony-palkinnon vuonna 2004 roolista näytelmässä *A Raisin in the Sun*. Vuonna 2005 hänestä tuli Brownin yliopiston kunniatohtori.

Rashād on ollut ehdolla kahden Emmy-palkinnon saajaksi. Hän on ollut kolmesti naimisissa.

## Aiheesta muualla
*
Cilla Black

**Priscilla Maria Veronica White** eli **Cilla Black** (27. toukokuuta 1943 Vauxhall, Liverpool, Lancashire – 2. elokuuta 2015 Espanja) oli englantilainen laulaja-lauluntekijä ja televisiopersoona. Hän julkaisi ensisinglensä 1963, mutta vasta toinen single ”Anyone Who Had a Heart” (1964) nosti hänet pysyvään maineeseen.

Blackin managerina toimi aikoinaan The Beatlesin manageri Brian Epstein. Black teki cover-versioita useista Lennonin ja McCartneyn sävellyksistä.

Black jatkoi uraansa menestyksellä Epsteinin kuoleman 1967 jälkeen. Näyttelijänä hän ei kuitenkaan saavuttanut suurta suosiota. Hän oli naimisissa uuden managerinsa Bobby Willisin kanssa tämän kuolemaan 1999 asti. Pari sai kolme poikaa, ja heillä oli myös lapsenlapsia.

Black vieraili Yleisradion tv-studiossa keväällä 1970, ja TV1:n Viihdetoimitus teki hänestä tv-ohjelman *Black but Sunny – Cilla is Here*. Ohjelman ohjasi Erkki Pohjanheimo, ja Blackia haastattelivat Lasse Mårtenson ja Erkki Toivanen. Black esitti ohjelmassa laulut ”Aquarius”, ”Words”, ”It Feels so Good”, ”Both Sides Now”, ”If I Thought You'd Ever Change Your Mind” ja ”Surround Yourself with Sorrow”. Tv-ohjelman ensiesitys TV1:llä oli 2. toukokuuta 1970.

Black kuoli kotonaan Espanjassa ollessaan 72-vuotias.

## Katso myös

* ”Alfie”

## Lähteet

## Aiheesta muualla

* Cilla Black  (muistokirjoitus) *Helsingin Sanomat*
Anika Noni Rose

**Anika Noni Rose** (s. 6. syyskuuta 1972) on yhdysvaltalainen näyttelijä. Hän sai vuonna 2004 Tony-palkinnon roolistaan Broadway-musikaalissa *[[Caroline, or Change]]*.

Rose syntyi Bloomfieldissä, Connecticutissa. Hän innostui näyttelemisestä ja laulamisesta vakavasti high school -aikanaan. 

Rose opiskeli Floridan A&M-yliopistossa ja American Conservatory Theaterissa. Elokuvauransa hän aloitti vuonna 1999. Hän on esiintynyt muun muassa *[[Dreamgirls (elokuva)|Dreamgirlsissä]]* (2006) sekä ääninäyttelijänä Disney-animaatiossa *[[Prinsessa ja sammakko]]* (2009).

## Aiheesta muualla

*
Jackie Earle Haley

**Jackie Earle Haley** (s. 14. heinäkuuta 1961) on yhdysvaltalainen näyttelijä. Hän oli ehdolla Oscar-palkinnon saajaksi roolistaan elokuvassa *[[Little Children]]* (2006). 

Christopher aloitti uransa jo lapsena *[[Ville Vallaton]]* -animaatioiden äänenä, esiintyi teini-iässä nappulaikäisten baseballjoukkueesta kertovassa *Karhukopla*-elokuvassa (1976) ja sen jatko-osissa sekä Oscar-palkitussa komediadraamassa *[[Fillarijengi]]* (1979).

Haley vetäytyi näyttelijän työstä ja toimi pitkään mainoselokuvien tuottajana ja ohjaajana. Hän palasi elokuvanäyttelijäksi vuosituhannen vaihteen jälkeen ja on esittänyt muun muassa Rorschachia elokuvassa *[[Watchmen (elokuva)|Watchmen]]* (2009). Vuonna 2010 hän näytteli Freddy Kruegeria *[[Painajainen Elm Streetillä]]* -elokuvan uusintaversiossa. Hän näyttelee myös elokuvassa *[[The Birth of a Nation (vuoden 2016 elokuva)|The Birth of a Nation]]* (2016).

Haley debytoi pitkän näytelmäelokuvan ohjaajana vuoden 2015 elokuvassa *[[Criminal Activities]]*.

## Lähteet

## Aiheesta muualla
*
Erwin Voellmy

**Erwin Voellmy** (9. syyskuuta 1886 Herzogenbuchsee – 15. tammikuuta 1951 Basel) oli sveitsiläinen shakinpelaaja ja matematiikan professori.

Voellmy piti shakkikolumnia *[[Basler Nachrichten]]* -lehdessä 40 vuoden ajan. Hän myös kirjoitti useita shakkikirjoja.

Voellmy oli Sveitsin mestari kolmesti: 1911, 1920 ja 1922. Hän edusti Sveitsiä ensimmäisissä epävirallisissa shakkiolympialaisissa Pariisissa 1924 (+6 –2 =5), shakkiolympialaisissa Haagissa 1928 (+5 –2 =4) ja kolmansissa epävirallisissa shakkiolympialaisissa Münchenissä 1936 (+5 –7 =5). Hän voitti joukkuepronssia Pariisissa 1924. Vuonna 1932 Voellmy osallistui turnaukseen Bernissä. Hän sijoittui ensimmäiseksi Oskar Naegelin ja Aleksandr Alehinin kanssa.

## Lähteet
*ChessGames.com

## Aiheesta muualla
*
Mikko Carlstedt

**Mikko Vilhelm Sakari Carlstedt** (14. huhtikuuta 1892 Lieto – 15. helmikuuta 1964 Helsinki) oli suomalainen ekspressionistinen taidemaalari.

Carlstedtin veli oli puupiirroksistaan tunnettu taiteilija Kalle Carlstedt. Mikko Carlstedt opiskeli Suomen Taideyhdistyksen piirustuskoulussa 1911–1913 ja teki taiteilijan debyyttinsä Helsingissä 1912. Carlstedt kuului 1916 perustettuun Marraskuun ryhmään.

Mikko Carlstedt sai Pro Finlandia -mitalin 1962 ja hänelle myönnettiin valtion taiteilijaeläke 1959.
__NOTOC__
## Maalauksia
* *Maisema*, 1909
* *Omakuva*, 1913
* Katumaisema, 1914
* *Liljankukkia öljykankaalle*, 1916
* *Sateen jälkeen*, 1917
* *Huivipäinen tyttö*, 1920
* *Peiliasetelma*, 1920
* *Jänis, asetelma*, 1921
* *Asetelma*, 1926
* *Sääksmäen kirkko*, 1928
* *Asetelma*, 1936

## Lähteet
* 
* Mikko Carlstedt kuvataiteilijamatrikkelissa

### Viitteet

## Aiheesta muualla
* 
* Asetelmien taitoniekka. Taiteilija Mikko Carlstedtin työmailta, Helsingin Sanomat, 19.10.1930, nro 282, s. 27, Kansalliskirjaston digitaaliset aineistot
Jevgeni Znosko-Borovski

**Jevgeni Aleksandrovitš Znosko-Borovski** ( ; 28. elokuuta (J: 16. elokuuta) 1884 Pavlovsk – 31. joulukuuta 1954 Pariisi) oli venäläinen shakinpelaaja, kirjailija, opettaja ja kirjallisuuskriitikko.

Znosko-Borovskin ensimmäinen kansainvälinen turnaus oli Ostendissa 1906. Hän voitti samassa turnauksessa pelistään Amos Burnia vastaan nerokkuuspalkinnon. 

Znosko-Borovski oli vahva simultaanipelaaja.

## Lähteet

## Aiheesta muualla
*Jevgeni Znosko-Borovski ChessGames.comissa
Viisi vekkulia

**Viisi vekkulia** on Toivo Särkän ohjaama komediaelokuva vuodelta 1956. Se perustuu Suomen Kansallisteatterissa viisi vuotta aikaisemmin ensi-iltaan tulleeseen Agapetuksen näytelmään *Viisi vekkulia*.  

## Juoni

Elokuva kertoo Linnunlaulun huviloiden näköisestä helsinkiläisestä vanhainkodista ja sen viidestä vanhasta miesasukkaasta. Joulun alla joukkoon saapuu eläköitynyt johtaja (Oke Tuuri) sihteereineen (Hillevi Lagerstam). Huumoria tehdään näiden kahden suhteen pohtimisesta ja etenkin vanhan huonokuuloisen humoristiapteekkarin sanailusta. Johtajattaren (Rauni Luoma) manipulointi paremman ruoan puolesta johtaa sarjaan kosintoja, joissa hän sanoo kohteliaan ein kullekin vanhuksista. Lyydi (Siiri Angerkoski) sinänsä tekee työnsä hyvin keittiössä, joten epäselväksi jää, miksi miehet purnaavat. Lopussa nuori nainen saa miehekseen tohtori Alpo Heikkisen (Kosti Klemelä), ja apteekkarikin suostuu kuulolaitteen käyttöön. 

## Näyttelijät

## Arviot

Aikalaiskriitikoiden näkemystä elokuvasta kuvastaa Reino Forsbergin kommentti: ”En muista nähneeni näin ummehtunutta tekelettä koskaan aikaisemmin.” Yleisökään ei innostunut elokuvasta. Televisioesityksen aikaisen kriitikon mukaan elokuva on hengetön hupailu.

## Lähteet
Kuninkaankartano

**Kuninkaankartano** oli suuri valtion omistama maatila, johon paikkakunnan väestö oli velvollinen suorittamaan luontaissuorituksina maksettavat verot eli tekemään niihin päivätöitä. Pienempiä valtion tiloja kutsuttiin latokartanoiksi ja karjakartanoiksi. Suuria valtion omistamia karjanhoitoa harjoittavia tiloja nimitettiin kuninkaankarjataloiksi. Kuninkaankartanoita oli eri maissa.

Suomessa kuninkaankartanoita hoitivat alkuun erityiset talonvoudit. Niiden komeissa päärakennuksissa asui yleensä kuninkaan käskynhaltija, jonka lääni sai nimensä kartanon mukaan. Hallitsijat ja heidän käskyläisensä käyttivät matkustellessaan kuninkaankartanoita majapaikkoinaan. Erityisesti Kustaa Vaasa järjesti tilojen hoitoa. Hän piti vouteja tarkoin silmällä ja hän julkaisi tiloille ohjekirjoja. Kaarle XI määräsi osan tiloista korkeiden sotilasviranomaisten virkataloiksi ja muut vuokrattavaksi määräajaksi yksityisille ihmisille.

Tiloja valvoi 1800-luvulla senaatin kamaritoimituskunta sekä sen alaisena kuvernöörit. 
Tilat annettiin vuokralle lääninkonttorissa pidetyllä huutokaupalla 25 vuodeksi kerrallaan. Huutajan tuli antaa takuu vuokraehtojen täyttämisestä kymmenen vuoden aikana, todistus maineestaan, taidoistaan maanviljelyksessä ja varallisuudestaan. Senaatin talousosasto hyväksyi jonkun tarjouksista. Senaatin luvalla vuokraaja sai siirtää vuokraoikeutensa toiselle. Vuokraajan kuollessa hänen leskensä oli oikeutettu hoitamaan tilaa jäljellä olevan vuokra-ajan.

## Suomen kuninkaankartanot

*Espoon kartano
*Helsingin kuninkaankartano
*Koiviston kartano
*Kokemäenkartano
*Korsholman kuninkaankartano
*Kyminkartano
*Laakspohjan kartano
*Liuksialan kartano
*Nyynäinen
*Partalan kuninkaankartano
*Pedersören kuninkaankartano
*Porin kuninkaankartano
*Porvoon kuninkaankartano
* Rantasalmen kuninkaankartano
*Saaren kartano
*Sairilan kartano
*Selkeen kartano
*Tavinsalmen kuninkaankartano
*Vähä-Heikkilän kartano

## Lähteet
* Tietosanakirja, Tietosanakirja-osakeyhtiö 1913
* Kartanon mailla – sätereitä ja rälssimiehiä, Iris Haikonen ja Erkki Teräväinen, Ango Oy ja Genimap Oy, Helsinki 2006

### Viitteet
Kazunari Ninomiya

**Kazunari Ninomiya** (; s. 17. kesäkuuta 1983) on japanilainen näyttelijä ja laulaja. Hän on tunnettu Arashi-poikabändistä.

Näyttelijänä Ninomiya on esiintynyt muiden muassa elokuvissa Ao no Honoo (*[[The Blue Light]]*) (2003) ja *[[Kirjeitä Iwo Jimalta]]* (2006) sekä useissa televisiosarjoissa, kuten Amagi Goe (1998), *[[stand up!!]]* (2003), Yamada Taro Monogatari (2007), Ryusei no Kizuna (2008) ja useissa draamaspesiaaleissa, kuten Tengoku de Kimi ni Aetara ja Door To Door (2009) ja Saigo no Yakusoku (2010), joista jälkimmäinen yhdessä muiden Arashin jäsenten kanssa.

Tällä hetkellä myös Ninona tunnettu mies kuvaa kahta elokuvaa, mangasarja *[[Gantz]]*ista tehtävää 
liveaction-elokuvaa sekä Ōokua, joka myös pohjautuu samannimiseen mangaan.

## Aiheesta muualla
*
Massa-Carraran maakunta

**Massa-Carraran maakunta** () on maakunta Toscanan hallintoalueella Keski-Italiassa.

Massa-Carraran maakunnan pinta-ala on 1&nbsp;155&nbsp;km2 ja asukasluku vajaat 200&nbsp;000. Maakunta muodostuu 17 kunnasta, ja sen pääkaupunki on Massa.

Massa-Carraran maakunta on nimetty sen kahden suurimman kaupungin, Massan ja Carraran mukaan.

## Lähteet

## Aiheesta muualla
*Virallinen sivusto
Tsuyoshi Ihara

**Tsuyoshi Ihara** (; s. 6. marraskuuta 1963) on japanilainen näyttelijä. Hänet tunnetaan kansainvälisesti varsinkin Takeichi Nishin roolista Clint Eastwoodin menestyselokuvassa *[[Kirjeitä Iwo Jimalta]]* (2006).

Kitakyūshūssa syntyneellä Iharalla on korealaista taustaa. 

## Aiheesta muualla
*
Taitolaji

**Taitolaji**-toiminta on osa Ehkäisevä päihdetyö EHYT ehkäisevää päihdetyötä. Se kuului aiemmin Elämäntapaliiton toimintamuotoihin. Sen tavoitteena on aikuisten alkoholinkäytön hallinnan edistäminen, vähentäminen tai lopettaminen. Taitolaji-toimintaa alettiin suunnitella jo vuonna 1998, jolloin se kulki nimellä Hauskasti & Hallitusti!   Toiminnalla pyritään vaikuttamaan alkoholin käyttöön ja kulttuuriin niin yksilö- kuin yhteisötasolla. Yksilötasolla on tarkoitus havahduttaa oman alkoholinkäytön pohdintaan ja tarvittaessa tarjota työkaluja käytön muuttamiseen. Yhteisötasolla tavoitteena on käynnistää ja ylläpitää avointa keskustelua alkoholinkäytön vaikutuksesta yksilön ja lähiyhteisön terveyteen ja hyvinvointiin. Taitolajiin liittyvät toiminnot toteutetaan  perustuen NLP:n ja ratkaisukeskeisten toimintamallien ideoihin, joissa luotetaan ihmisten omiin kykyihin ratkaista ongelmiaan sekä muuttaa käyttäytymistään.

## Toteutus
Taitolajin puitteissa järjestetään pääasiassa neljän tyyppisiä toimintoja; tilannearvio-tapahtumia, ryhmätoimintaa, sekä ohjaaja- ja kannustajakoulutuksia. 

Tilannearvio-tapahtumia järjestetään yhteistyökumppaneiden kanssa kansalaisten arkipäiväisissä toimintaympäristöissä, kuten kauppakeskuksissa, toreilla ja terveyskeskuksissa. Keskeinen lähtökohta on tapahtumien ja keskustelujen positiivinen luonne, jolla pyritään erottautumaan perinteisestä päihdevalistuksesta. Ryhmätoiminta on kohdennettu auttamaan varhaisvaiheen suurkuluttajia tekemään muutoksia omissa alkoholinkäyttötavoissaan. Ryhmien toiminta perustuu osallistujien omille kokemuksille, joihin pohjautuen koulutettujen ohjaajien johdolla räätälöidään muutosehdotuksia ja ratkaisuja. 

Ohjaajakoulutukset on suunnattu päihdetyötä tekeville sosiaali- ja terveysalan ammattilaisille.  Tavoitteena on lisätä koulutettavien ammattilaisten valmiuksia suurkulutuksen tunnistamisessa, alkoholinkäytön puheeksi otossa, muutosvaiheen tunnistamisessa ja muutosprosessin ohjaamisessa; lyhyesti sanoen täydentää ja syventää ammattilaisten toteuttamaa mini-interventiotoimintaa. Koulutuksessa kiinnitetään huomiota myös osallistujien omaan jaksamiseen, asenteisiin sekä ohjaustaitojen syventämiseen. Kannustajakoulutus on puolestaan räätälöity vapaaehtoisten avuksi. Sen avulla tarjotaan välineitä arkipäivän kohtaamistilanteisiin ja kehitetään osallistujien keskustelu- ja ohjausvalmiuksia keskittyen erityisesti alkoholinkäyttöön liittyviin kysymyksiin. Aktiivisen kuuntelun taito on keskeinen kannustajakoulutuksissa kehitettävä ominaisuus.    

## Lähteet

## Aiheesta muualla

* Taitolajin kotisivut 
* Elämäntapaliiton kotisivut
* A-kliniikkasäätiön kotisivut
Gabrielle

**Gabrielle** voi tarkoittaa ainakin seuraavia asioita:

## Henkilöitä
* Gabrielle Androuin (1755–1794), ranskalainen marttyyri
* Gabrielle Anwar (s. 1970), brittiläinen näyttelijä
* Gabrielle Bonheur "Coco" Chanel (1883–1971), ranskalainen muotisuunnittelija
* Gabrielle Carle (s. 1998), kanadalainen jalkapalloilija
* Gabrielle Carteris (s. 1961), yhdysvaltalainen näyttelijä
* Gabrielle Daleman (s. 1998), kanadalainen taitoluistelija
* Gabrielle d’Estrées (n. 1571–1599), ranskalainen herttuatar, Ranskan kuningas Henrik IV:n rakastajatar
* Gabrielle Fitzpatrick (s. 1967), australialainen malli ja näyttelijä
* Gabrielle George (s. 1997), englantilainen jalkapalloilija
* Gabrielle Giffords (s. 1970), yhdysvaltalainen demokraattipoliitikko
* Tatiana Gabrielle Hobson, *Tati Gabrielle* (s. 1996), yhdysvaltalainen näyttelijä
* Gabrielle Susanne Kerner, *Nena* (s. 1960), saksalainen poplaulaja 
* Gabrielle Leithaug (s. 1985), norjalainen muusikko
* Gabrielle Lord (s. 1946), australialainen kirjailija
* Gabrielle Morère, o.s. Meyer (1947–2018), ranskalainen pikajuoksija
* Gabrielle Onguéné (s. 1989), kamerunilainen jalkapalloilija
* Gabrielle Reece (s. 1970), yhdysvaltalainen rantalentopalloilija ja malli
* Gabrielle Robinson (s. 2001), yhdysvaltalainen jalkapalloilija
* Gabrielle Thomas (s. 1996), yhdysvaltalainen pikajuoksija
* Gabrielle Union (s. 1972), yhdysvaltalainen näyttelijä ja malli
* Gabrielle, brittiläinen laulaja

### Kuvitteellisia henkilöitä
* Gabrielle, televisiosarjassa *[[Xena]]* 
* Gabrielle Delacour, Harry Potter -kirjasarjan henkilö
* Gabrielle Solis, televisiosarjassa *[[Täydelliset naiset]]*

## Muita merkityksiä
* Gabrielle, Gabriellen albumi
* Gabrielle, Hootenanny Singersin kappale
* Gabrielle, Longfellowin kappale
* Gabrielle, ranskalainen elokuva vuodelta 2005
* Gabrielle, elokuva vuodelta 2013
Zakspeed 841

**Zakspeed 841** oli Paul Brownin suunnittelema Formula 1 -auto, jolla saksalainen Zakspeed -talli osallistui kymmeneen osakilpailuun kaudella . Autoa ajoivat kilpailuissa britti Jonathan Palmer ja saksalainen Christian Danner. Autossa oli Zakspeedin valmistama turboahdettu moottori, Hewlandin/Zakspeedin 5-vaihteinen vaihdelaatikko, Goodyearin renkaat, Brembon jarrut ja se käytti Shellin poltto- ja voiteluöljyjä.

Autolla ei saavutettu yhtään voittoa, paalupaikkaa, kilpailun nopeinta kierrosta tai pistettä. Auto oli äärimmäisen epäluotettava ja sillä päästiin maaliin vain yhden kerran Monacon GP:ssä, jossa Palmer oli 11.


## Formula 1 -tulokset

**Lihavointi** tarkoittaa paalupaikkaa, *kursivointi* kilpailun nopeinta kierrosta.

## Lähteet
Fender Jag-Stang

**Fender Jag-Stang** ('''Jag'''uar-Mu'''stang''') oli Fenderin valmistama sähkökitaramalli, jonka suunnitteli grunge-yhtye Nirvanan edesmennyt kitaristi Kurt Cobain.

Cobain suunnitteli Jag-Stangin Fenderin Mustang- ja Jaguar-sähkökitaroiden pohjalta yhdistäen niiden eri ominaisuuksia, koska hän halusi omaan tyyliinsä sopivan kitaran. Saatuaan piirrokset valmiiksi Cobain ehdotti kitaran valmistamista Fender Custom Shopin Larry Brooksille. He saivat valmiiksi prototyypin kitarasta, joka oli Cobainin koesoiton jälkeen tehtyjen muutoksien jälkeen hänelle mieluinen.

Jag-Stangissa oli lehmuksesta tehty runko ja pultattu vaahterakaula 22-nauhaisella ruusupuisella otelaudalla. Rungon yläosa on terävine reunoineen selvästi kopioitu Jaguarista ja alempi, paksumpi osa Mustangista. Jag-Stangin lyhyt kaula oli kopio Cobainin Mustangin kaulasta, joka oli hänen suosikkinsa.

Alkuperäisessä Jag-Stangissa oli yksi äänenvoimakkuuden ja yksi äänenvärin säädin, sekä mikrofonien vaihtoon kolmiasentoinen kytkin. Kaulamikrofonina oli Fenderin yksikelainen *Texas Special* -mikrofoni ja tallamikrofonina DiMarzion *H-3* -humbucker.

Cobain käytti Jag-Stangiaan vain muutaman kerran Nirvanan *[[In Utero]]* -kiertueella vuonna 1994. Jag-Stangin tuotanto aloitettiin vuoden 1995 syksyllä yli vuoden Cobainin kuoleman jälkeen. Cobainin kuoleman takia kitaraan ei tehty enempää muutoksia, mutta mikrofoneina ei käytetty alun perin suunniteltuja mikrofoneja vaan Fenderin halvempia kopiota. Jag-Stangin mikrofoneja sekä ammattitaidon puutetta kitaran kehityksessä olikin kritisoitu paljon.

Cobainin kuoleman jälkeen hänen vaimonsa Courtney Love lahjoitti alkuperäisen Jag-Stangin R.E.M.in kitaristi Peter Buckille, joka on soittanut sitä mm. heidän *What's the Frequency, Kenneth?* -kappaleen musiikkivideolla.

Jag-Stang ei saavuttanut suurta suosiota ja sen valmistus lakkautettiin vuonna 2001. Fender Japan kuitenkin uudelleenjulkaisi kitaran vuonna 2003, mutta sen valmistus lopetettiin toistamiseen jo kaksi vuotta myöhemmin.

Myös Apulanta -yhtyeen Toni Wirtanen soitti vuosina 1997-2002 Jag-Stangia. Wirtanen lopetti Jag-Stangin soittamisen vuonna 2003. Nykyään kyseinen kitara on Apulandiassa, eli Apulanta -museossa.

## Lähteet
* Jag-Stang.com – Technical Specs of the Fender Jag-Stang  

### Viitteet

## Aiheesta muualla
* Fender Jag-Stang  ShortScale Wikissä
Vartti

**Vartti** tarkoittaa seuraavia asioita:
* neljäsosa eli neljännes
* varttitunti, 15 minuuttia eli neljäsosa tunnista
* Kaupunkilehti Vartti, useissa kaupungeissa ilmestyvä ilmaisjakelulehti
* akateeminen vartti, yliopistoissa noudatettu käytäntö luentojen alkamisesta viisitoista minuuttia yli tasatunnin
* Vartti, sukunimenä:
** Riitta Vartti (s. 1949), suomalainen kirjailija
Suomen Pelkokerroin

**Suomen Pelkokerroin** oli Solar Televisionin tuottama suomalainen versio *[[Pelkokerroin|Pelkokertoimesta]]*. Ohjelman juontajana toimi Aleksi Valavuori. Ensimmäinen tuotantokausi alkoi 13. syyskuuta 2008 Nelosella. Toinen tuotantokausi alkoi 14. maaliskuuta 2009. Jokaisessa jaksossa oli kuusi kilpailijaa ja kolme tehtävää, jotka mittasivat kilpailijoiden pelkojen rajoja. Pääpalkinto oli 10&nbsp;000 euroa. Sarja kuvattiin Argentiinassa.

## Ensimmäinen tuotantokausi

## Toinen tuotantokausi

## Lähteet

## Aiheesta muualla
* Ohjelman kotisivut 
*
Jäätikkökaivo

**Jäätikkökaivo** () on jäätikköön veden sulattama kapea kaivo, joka kuljettaa sulamisvesiä jäätiköltä pois. Jäätikkökaivo saa alkunsa sulamisveden muodostamasta järvestä, virtaavan veden vesiputouskohdasta tai veden täyttämästä railosta. Ne ovat normaalisti kaltevuudeltaan 0–45°. Grölannissa niiden leveys voi olla kymmeniä metrejä ja ne ovat merenpinnasta 500–1&nbsp;500 metrin korkeudessa. Järvistä vesi siirtyy jäätikkökaivoon ja pyrkii kohti jäätikön pohjaa. 

## Jäätikkökaivojen tutkimus

Jäätikkökaivot ovat tunnettuja niiden pitämästä kovasta äänestä kun vesi syöksyy niihin. Oletetaan että jäätikön pohjalla vesi vähentää kitkaa kallioperän ja jäätikön välillä, ja että se saa jäätikön virtaamaan kesäisin nopeammin kun sulavettä tulee jäätikkökaivoihin ja sieltä jäätikön alle. Nasa on yrittänyt tutkia muovisten leluankkojen avulla että mihin vesi menee jäätikkökaivoista. Vuonna 2009 elokuussa tutkijat laskivat jäätikkökaivoon Jakobshavnin jäätiköllä 90 ankkaa. Ankoissa on kolmella kielellä kirjoitettu "*tieteellinen tutkimus*" ja "*palkkio*" sekä sähköpostiosoite johon voi ottaa yhteyttä. Samalla laitettiin reikään myös muovinen sylinteri jossa on gps-anturi, kiihtyvyysmittari ja paineanturi. Virtalähteenä siinä on pitkäikäinen litiumparisto. Siitä ei ole kuulunut sen jälkeen mitään ja tutkijat olettavat sen juuttuneen jään alle. 

Perinteisesti jäätikkökaivoja on tutkittu talvisin jolloin ne ovat kuivillaan kun sulavasta lumesta ei virtaa niihin vettä. 

## Lähteet

## Aiheesta muualla
Marcel Risse

**Marcel Risse** (s. 17. joulukuuta 1989 Saksa) on saksalainen jalkapalloilija, joka edustaa Kölniä. 183 senttimetriä pitkän Rissen pelipaikka on keskikentällä tai hyökkääjänä.

## Seurajoukkueura
Risse pelasi Leverkusenin joukkueessa kolme ottelua Bundesliigaa toukokuussa 2008. Hän pelasi lainasopimuksella Nürnbergissä 2. Bundesliigassa 12 ottelua ja yhden pudotuspelin kevätkaudella 2009. Nürnbergin noustua hän pelasi seuraavalla kaudella 20 bundesliigaottelua, joissa syötti kuusi maalia, ja kaksi pudotuspeliä.

Risse pelasi Mainzissa kaudella 2010–2011 lainalla 25 bundesliigaottelua, joissa teki yhden ja syötti kuusi maalia. Seuraavana kesänä siirto vakinaistettiin 800&nbsp;000&nbsp;euron siirtosummalla. Seuraavien kahden kauden aikana hän pelasi yhteensä 31 Saksan pääsarjaottelua, joissa teki kaksi ja syötti viisi maalia. Hän pelasi myös kaksi Eurooppa-liigan karsintaottelua ja teki yhden maalin.

Risse siirtyi 700&nbsp;000&nbsp;euron siirtosummalla Kölniin kesällä 2013. Hän on kauden 2019–2020 loppuun mennessä pelannut seurassa 97 bundesliigaottelua, joissa hän on tehnyt 11 ja syöttänyt 20 maalia. Toisella sarjatasolla hän on pelaamissaan 52 ottelussa sekä tehnyt että syöttänyt kymmenen maalia. Eurooppa-liigassa hän on pelannut yhden ottelun.

## Maajoukkueura
Risse pelasi Saksan alle 19-vuotiaiden maajoukkueessa 12 ottelua, joissa teki viisi maalia. Hän pelasi neljä ottelua ja teki kaksi maalia Saksan voittaessa alle 19-vuotiaiden Euroopan-mestaruuden 2008. Alle 20-vuotiaiden maajoukkueessa hän viimeisteli neljässä ottelussa yhden maalin.

## Lähteet
Sascha Dum

**Sascha Dum** (s. 3. heinäkuuta 1986 Leverkusen, Saksa) on saksalainen jalkapalloilija, joka on pelannut Bayer Leverkusenin ja Alemannia Aachenin joukkueissa Saksan pääsarja Bundesliigassa yhteensä 65 ottelua ja tehnyt niissä kaksi maalia. Kauden 2008–2009 jälkeen hän on pelannut 2. Bundesliigassa ja sitä alemmissa sarjoissa muun muassa Fortuna Düsseldorfin ja MSV Duisburgin joukkueissa. Kaudella 2019–2020 hän edusti Hertha Walheimia. 189 senttimetriä pitkän Dumin pelipaikka on puolustaja tai keskikenttäpelaaja.

Dum allekirjoitti ammattilaissopimuksen Leverkusenin kanssa tammikuussa 2005. Tammikuussa 2006 hän siirtyi Aacheniin lainalle 18 kuukauden ajaksi.

Dum on pelannut Saksan alle 19-, alle 20- ja alle 21-vuotiaiden maajoukkueissa.

## Lähteet

## Aiheesta muualla
Lorena Ochoa

**Lorena Ochoa** (s. 15. marraskuuta 1981 Guadalajara, Jalisco) on LPGA Tourilla kilpaileva meksikolainen golfaaja, joka on 23. huhtikuuta 2007 lähtien ollut naisten golfrankingin ykkönen. Hän on ensimmäinen ykköseksi noussut meksikolaisgolfaaja kautta aikojen.

Ochoa aloitti golfin pelaamisen viisivuotiaana ja voitti juniorina 22 turnausta Guadalajarassa sekä 44 kansallista turnausta. Nuorten golfin maailmanmestaruuden Ochoa voitti viisi kertaa peräkkäin, ja saatuaan golfstipendin hän aloitti opiskelut Arizonan yliopistossa vuonna 2000.

Opiskeluaikanaan Ochoa menestyi loistavasti: hän voitti tai oli toinen 18:ssa 20:stä pelaamastaan turnauksesta. Ochoa teki myös NCAA:n ennätykset seitsemällä peräkkäisellä voitollaan ja pistekeskiarvollaan 70,13.

Ochoa jätti yliopiston kahden vuoden opiskeluiden jälkeen ja siirtyi ammattilaiseksi. Ammattilaisurallaan Ochoa on voittanut kaksi major-turnausta: naisten Britannian avoimet (2007) ja Kraft Nabisco -mestaruuden (2008). Huhtikuussa 2007 hän ohitti maailmanrankingissa aiemmin ykköstilaa hallinneen Annika Sörenstamin. Ochoa on valittu Associated Pressin vuoden naisurheilijaksi vuosina 2006 ja 2007. 

## Lähteet

## Aiheesta muualla
Günther Huber

**Günther Huber** (s. 28. lokakuuta 1965) on italialainen entinen rattikelkkailija, olympiavoittaja.

Huber saavutti parinsa Antonio Tartaglian kanssa ensimmäisen kerran rattikelkkailun historiassa jaetun olympiakullan Naganosta 1998; Jakajana oli Kanada. Neljää vuotta aikaisemmin hän oli saavuttanut Lillehammerista pronssia Stefano Ticcin kanssa. Hän saavutti MM-kultaa Cortina d'Ampezzossa 1999 Enrico Costan kanssa ja hopeaa Sankt Moritzissa 1997 Tartaglian parina. Lisäksi hän voitti kaudella 1996-1997 maailmancupin kokonaiskisan.

Hän toimii nykyään Italian maajoukkueen valmentajana.

## Lähteet
*Kahden miehen kelkan olympiamitalistit
*Kahden miehen kelkan MM-mitalistit
*Maailmancupin kokonaisvoittajat
Bayswaterin metroasema

**Bayswaterin metroasema** on asema Lontoon metron Circle- ja District-linjoilla Paddingtonin ja Notting Hill Gaten asemien välissä Bayswaterin kaupunginosassa. Asema avattiin 1. lokakuuta 1868, viisi vuotta metron liikennöinnin alkamisen jälkeen. Se on nimetty uudelleen kolme kertaa: vuonna 1923 nimelle Bayswater (Queen's Road) & Westbourne Grove, 1933 Bayswater (Queen's Road) ja 1946 Bayswater (Queensway). Ajan kuluessa lisämääre Queensway poistui nimestä.  Asemalle on yksi sisäänkäynti Queenswayn länsipuolelta. Samaisen kadun eteläpäässä on Central-linjan asema Queensway.

Aseman ympäristössä on paljon kahviloita ja pieniä ravintoloita. Seutu on matkailijoiden suosimaa, ja siellä on paljon hotelleja.

## Lähteet
* 

### Viitteet
Kristina Brandi

**Kristina Brandi** (s. 29. maaliskuuta 1977) on puertoricolainen tennispelaaja. Hän saavutti kaksi mitalia – hopean ja pronssin – vuoden 2003 Pan-Amerikan kisoissa Santo Domingossa. Hän kilpaili myös vuoden 2004 kesäolympialaisissa Ateenassa.

Brandi syntyi ja kasvoi San Juanissa, jossa hän kiinnostui tenniksestä varhaisella iällä. Hän teki ammattilaisdebyyttinsä vuonna 1995. Korkeimmillaan hän oli maailmanlistalla kaksinpelaajana 27. sijalla.

Brandi vetäytyi vuonna 2008.

## Lähteet
Luettelo Suomen virallisen albumilistan ykkösistä vuonna 1996

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 1996.

## Katso myös

## Lähteet
* Musiikkituottajat → Tilastot → Suomen virallinen lista → Albumit
William Lönnberg

**Otto William Lönnberg** (22. marraskuuta 1887 Helsinki – 11. toukokuuta 1949 Kööpenhamina) oli suomalainen ekpressionistinen, Marraskuun ryhmään kuulunut taidemaalari.

Hänen tuotantonsa koostui pääasiassa henkilö- ja muotokuvista, mutta hän maalasi myös maisemakuvia. Hänen töissään oli paljon laajoja, kirkkaita väripintoja, jotka oli sommiteltu huolellisesti keskenään. Lönnberg tunnettiin myös taitavana piirtäjänä.

## Elämäkerta

Lönnberg opiskeli Taideteollisessa keskuskoulussa 1903–1906 ja Suomen Taideyhdistyksen piirustuskoulussa 1906–1908. Hän vieraili Hampurissa Jalmari Ruokokosken toverina ja asettui sitten Tanskaan, jossa hän oleili kaikkiaan 14 vuotta. Italiassa ja Ranskassa hän vieraili 1920-luvulla. Palattuaan Suomeen Lönnberg toimi opettajana Vapaassa Taidekoulussa sekä Suomen Taideyhdistyksen piirustuskoulussa.

Taidemaalarina Lönnberg kuului Jalmari Ruokokosken ja Tyko Sallisen ohella tanskalaisen räätälimestari Niels-Peder Rydengin kokoamaan ekpressionististen taiteilijoiden ryhmään eli niin sanottuun Rydengin koloniaan. Lönnberg asui Rydengin luona Helsingørissä lähes kolme vuotta ja meni vuonna 1923 naimisiin Rydengin tyttären Alman kanssa.

Lönnberg osallistui Suomen Taiteilijain näyttelyihin vuosien 1909 ja 1949 välillä. Hän toimi Suomen taiteilijaseuran varapuheenjohtajana, seuran kunniajäsen hänestä tuli vuonna 1948. Lönnberg kuoli Kööpenhaminan matkallaan vuonna 1949. Sinne hänet oli valittu pohjoismaisen taidenäyttelyn Suomen osaston komissaariksi.

Lönnbergin vanhemmat olivat työmies Otto Wilhelm Lönnberg ja Eva Kristina Karvonen.

## Maalauksia
* *Vihreäpukuinen tyttö*, 1914
* *Silittäjä*, 1922
* *[[Muurame]]n kirkon alttaritaulu*, 1930
* *[[Kulosaaren kirkko|Kulosaaren kirkon]] alttaritaulu*, 1937 
* *HOK:n ravintolan eteisen kattomaalaukset*
* *Presidentti [[J. K. Paasikivi|J. K. Paasikiven]] muotokuva*

## Lähteet
* Suomen kuvataiteilijat -matrikkeli
* Marraskuun ryhmän suomalainen ekspressionismi: William Lönnberg 
* 

## Aiheesta muualla
*
Viisikko jutun jäljillä

**Viisikko jutun jäljillä** () on Nelvanan tuottama animaatiosarja, jota esitetään Disney Channelilla. Jaksot ovat noin 22 minuutin kestoisia. Sarja on dubattu suomeksi.

Sarjan luonne perustuu Enid Blytonin kirjasarjaan *[[Viisikko]]*. Tarinaa on kuitenkin modernisoitu esimerkiksi käytettävien apuvälineiden suhteen, mutta sarja pysyy silti uskollisena alkuperäisten kirjojen mysteeri- ja seikkailuteemoille.  Sarjan päähenkilöt Max, Allie, Jo ja Dylan ovat lapsia, jotka tutkivat ja yrittävät selvittellä Falcongatessa ja sen lähistöllä tapahtuvia asioita. Lasten apuna on myös Tim-niminen koira. Alkuperäinen Viisikko on jatkanut elämäänsä eteenpäin, esimerkiksi Annesta on tullut taidekauppias.

## Hahmot
* Jo, koko nimeltään Jyoti, on 12-vuotias englantilais-intialainen ja Viisikon Paulin tytär. Hän on poikatyttö ja ryhmän johtaja. 
* Allie on 12-vuotias Viisikon Annen tytär ja alun perin kotoisin Kaliforniasta, mutta hänet on lähetetty Britanniaan serkkujensa luokse. 
* Max, 13-vuotias Leon poika, on innokas seikkailija.
* Dylan on 11-vuotias ja Dickin poika.

## Äänirooleissa
### Suomenkieliset äänet

## Lähteet

## Aiheesta muualla
* The Telegraph: Enid Blyton's Famous Five reborn as cartoon 
* Mali Online: Gosh! Look what Disney's done to Enid Blyton's Famous Five
Valle Rosenberg

**Gustaf Waldemar (Valle) Rosenberg** (15. marraskuuta 1891 Porvoo – 18. joulukuuta 1919 Porvoo) oli suomalainen ekspressionistinen taidemaalari. Hän toimi myös kuvittajana ja pilapiirtäjänä.

Rosenbergin vanhemmat olivat puuseppä Knut Gustaf Rosenberg (ent. Meijer) ja Olga Maria o.s. Lindström. Hän opiskeli Taideteollisessa keskuskoulussa 1906–1909 ja Suomen Taideyhdistyksen piirustuskoulussa 1910–1911. Hän asui vuodesta 1913 Pariisissa ja Italiassa. Hänen maalauksiaan on Ateneumissa ja Porvoon museossa. Rosenberg osallistui Suomen Taiteilijan näyttelyihin vuosina 1909–1913.

Rosenbergin värienkäyttö ja ilmaisutapa oli samantyylistä kuin Marraskuun ryhmän taiteilijoilla, mutta hän ei osallistunut ryhmän toimintaan, koska hän muutti Suomesta ulkomaille jo vuonna 1912, neljä vuotta ennen ryhmän perustamista, ja palasi Suomeen vasta hiukan ennen kuolemaansa.

Rosenberg seurusteli 1910-luvulla Siri Derkertin kanssa ja heillä oli yhteinen lapsi.
__NOTOC__
## Maalauksia
* *Omakuva*, 1908
* *Kuja Porvoosta*, 1909
* *Istuva nainen (taiteilijan sisar Ina Rosenberg)*, 1913

## Lähteet
* 
* Suomen kuvataiteilijat -matrikkeli.
* Marraskuun ryhmän suomalainen ekspressionismi: Valle Rosenberg. 

### Viitteet

## Aiheesta muualla
Vihavuosi

**Vihavuosi** on kylä Hauholla, joka kuuluu nykyään Hämeenlinnan kaupunkiin. Vakinaisia asukkaita on noin 30, joista 10 asuu vanhassa kylätaajamassa. Kesäisin asukasmäärä nousee 300:aan loma-asujien ansiosta.

Vihavuoden kosken itärannalla on entinen punatiilinen teollisuusrakennus, jossa on korkea savupiippu. Se toimii nykyään kahvilana, jossa on Internet-yhteys. Rakennuksen lähellä kosken lähistöllä on naurulokkeja, harmaalokkeja ja sorsia. Joesta perhokalastetaan taimenta. Alueella on myös kalastukselta rauhoitettuja vesistön osia.

Luopioistentien ja Vihavuoden tien risteyksen lounaispuolella on Suomen väestökeskipiste, johon keskimäärin jokaisella suomalaisella on ollut 191 kilometrin matka. Paikka on merkitty kivellä ja se näkyy hyvin Vihavuoden tielle. Lammin-Luopioisten tien varressa on lisäksi tien itäpuolella vuoden 1918 toverihaudan opaste, johon ei ole viitoitusta.

## Historia

Vihavuoden koski on tiettävästi mainittu ensimmäisen kerran asiakirjoissa vuonna 1433 Myllykoskena. Epäillään kuitenkin, että jo ennen roomalaiskatolisen kirkon aikaa olisi koskessa ollut mylly. Vihavuoden myllyn loistoaikoina kylässä asui 200–300 ihmistä ja vielä 1960-luvulla noin kaksisataa ihmistä.

Vuonna 1918 Heikki ja Väinö Maula ostivat puolet Vihavuoden Perttulan säteritilasta, minkä jälkeen vuonna 1923 kylään valmistui Maulan veljesten saha, josta tuli vientisaha. Se myytiin konkurssihuutokaupassa Vienti Export Ltd:lle, jolla oli liikesuhteita mm. Englantiin. Kylässä oli kolme kauppaa: Ilmosen kauppa, Etelä-Hämeen Osuuskauppa ja Niemen kauppa. Kylässä toimi lisäksi myös näytelmiä järjestävä nuorisoseura. Vuonna 1973 perustettiin urheiluseura Itu ja samana vuonna Yhtyneet Paperitehtaat tuli sahan omistajaksi. Puuta vietiin mm. Britanniaan, Lähi-itään ja Länsi-Saksaan. Saha lakkautettiin vuonna 1985. Toinen saha, Kettulan saha, suljettiin vuonna 1994.

Rekolan mylly oli Rekolan suvun omistuksessa neljäntoista sukupolven ajan, vuosina 1638–1938. Myllyn otti vuonna 1961 hoitaakseen Hauho-Seura, joka kunnosti alueen, johon kuuluvat lisäksi 1600-luvun myllypirtti, asuintalo 1800-luvulta ja aitta vuodelta 1849 sekä sauna. Alueella toimii Vihavuoden myllymuseo, joka on auki yleisölle kesäisin. 

Vihavuoden 115 hengen kirkkovene Vellamo on lahjoitettu Suomen kansallismuseolle ja se on nähtävänä Seurasaaressa.

## Lähteet
Decaydance Records

**Decaydance Records** on yhdysvaltalainen levy-merkki, niin sanottu ”vanity label”, jonka on perustanut Fall Out Boyn basisti Pete Wentz. Se on Fueled by Ramenin alamerkki. Sen logona on Wentz'n keksimä tuotemerkki ”Batskull”.

## Yhtyeet
* The Academy Is…
* A Rocket to the Moon
* Black Cards
* The Cab
* Cobra Starship
* Doug
* Fall Out Boy
* Four Year Strong
* Gym Class Heroes
* Travis McCoy
* Hey Monday
* The Hush Sound
* Lifetime
* Panic! at the Disco
* Tyga

## Aiheesta muualla
* Viralliset kotisivut
Schwalm-Eder-Kreis

**Schwalm-Ederin piirikunta** () on piirikunta Saksan Hessenin osavaltion pohjoisosassa Kasselin hallintopiirissä. Piirikunnan pinta-ala on 1&nbsp;531,01 neliökilometriä, ja siihen kuuluu 27 kuntaa. Vuoden 2020 lopussa piirikunnan väkiluku oli 179&nbsp;840. Piirikunnan pääkaupunki on Homberg (Efze), mutta väkiluvultaan suurin kaupunki on Schwalmstadt.

## Kaupungit ja kunnat

Piirikuntaan kuuluu 11 kaupunkia ja 16 kuntaa. Asukasluvut 31. joulukuuta 2020.

## Ystävyyskaupungit
*  Mitte (Berliini), Saksa, vuodesta 1961
*  Kajaani, Suomi, vuodesta 1973
*  Sedemoor, Englanti, vuodesta 1979
*  Powiat Piłski, Puola, vuodesta 2000

Lähde:

## Lähteet

## Aiheesta muualla

* Virallinen sivu
Petsamo (Lahti)

**Petsamo** on yksi Lahden läntisistä asuinalueista. Se kuuluu Pirttiharjun kaupunginosaan. Alueen rakentaminen aloitettiin 1945. Nimi vakiintui jo 1940-luvun lopulla, koska alueelle muutti paljon Petsamosta kotoisin olevia.

## Lähteet
Plevna (elokuvateatteri)

**Plevna** on Finnkinon elokuvateatteri Tampereen keskustassa, Finlaysonin kaupunginosassa. Kymmensalisena se on Tampereen suurin ja eräs Suomen suurimmista elokuvateattereista. Teatteri sijaitsee vanhalla Finlaysonin tehdasalueella Plevna-nimisessä entisessä kutomorakennuksessa. Plevna avattiin vuonna 1999, ja sen saleissa on yhteensä 1&nbsp;653 asiakaspaikkaa.

Plevna oli 2002-2021 yksi vuosittain järjestettävien Tampereen elokuvajuhlien pääesityspaikoista.

## Lähteet
Mazda 1800

**Mazda 1800** oli japanilaisen Mazdan keskikokoinen henkilöautomalli. Sitä valmistettiin vuosina 1968–1973. Se oli saatavilla neliovisena sedanina ja farmarina. Autossa oli nelisylinterinen pitkittäin asetettu 1796 cm³ rivimoottori, polttoaineena bensiini. Auton oli muotoillut italialainen Bertone. Mallin japanilainen nimi oli **Luce**, Euroopassa malli oli nimetty iskutilavuutensa perusteella. Auto on käytännössä sama kuin Mazda 1500, muutamia yksityiskohtia lukuun ottamatta. Moottorin iskutilavuuden kasvattaminen 1,5 litrasta 1,8 litraan liittyi myytävän bensiinin lyijypitoisuuden alentamiseen. Suuremmalla iskutilavuudella tavoiteltiin sitä tehoa, josta jouduttiin tinkimään kun moottorin puristussuhdetta alennettiin vähempilyijyisen bensiinin vuoksi. Yhdysvalloissa vähempilyijyisen bensiinin oktaaniluku oli 85, kun esimerkiksi Suomessa sai jopa 100 oktaanista bensiiniä. Yhdysvaltain markkinoilla moottori tuotti vain 98 hevosvoimaa, mutta eurooppalaisilla markkinoilla 104 SAE hv. Moottorin jatkeena oli nelivaihteinen manuaalivaihteisto ja takaveto.

Auton penkkien verhoilu oli mustaa muovia, lattia oli verhoiltu punaisella nukkamatolla.

## Mazda 1500 De Luxe
Mazda 1500 esiteltiin vuonna 1965. Ensimmäinen 300:n kappaleen erä Suomeen toimitettuja Luceja, eli nimellä Mazda 1500 tunnettuja autoja saapui maahan huhtikuussa 1967. Sen moottorina oli 1490 cm³ nelisylinterinen rivimoottori, tehoa oli 82 SAE hv @ 5700 r/min ja vääntöä 12 kpm (118 Nm) @ 2800 r/min. Tehdas lupasi huippunopeutta 150 km/h. Tekniikan Maailman testeissä saavutettiin tuo arvo. Mazda 616 Capella korvasi tuontiohjelmassa 1500:n vuonna 1971. Suomessa Lucen farmariversio oli suosittu pakettiautoksi rekisteröitynä ns. piilofarmarina. Viimeiset uudet Mazda 1500:t rekisteröitiin Suomessa vuonna 1972 ja 1800:t vuonna 1974.

## Lähteet

## Aiheesta muualla
Sergei Radonežilainen

Pyhittäjä **Sergei Radonesilainen** (; n. 1320 – 25. syyskuuta 1392) oli venäläinen munkki, joka perusti Sergijev Posadin Pyhän Kolminaisuuden luostarin. Hänen alkuperäinen etunimensä oli Varfolomei (Варфоломей). Sergei Radonesilainen vaikutti 1300-luvun Venäjän uskonnollisessa ja poliittisessa elämässä.

 

Sergei Radonesilaisen elämään liittyy useita legendoja. Väitetään muun muassa, että hän sai lapsena lukutaidon munkin tarjoamaa ehtoollisleipää syötyään. Hänen sanotaan saaneen ilmestyksiä vielä aikuisiällään.

Toisen kertomuksen mukaan nuori oppimisvaikeuksista kärsivä Varfolomei tapasi vanhan munkin ja pyysi häneltä apua ongelmiinsa. Munkin opastuksen ja rukousten avulla Varfolomei löysi elämälleen uuden suunnan. Hän luopui omaisuudestaan ja perusti veljensä kanssa Pyhän Kolminaisuuden luostarin, myöhemmän Troitse-Sergijevan lavran.

Varfolomei sai luostarissa luostarinimen Sergei ja hän nousi igumenina arvostettuun asemaan Moskovan ruhtinaspiireissä. Isä Sergei toimi suurruhtinas Dmitri Donskoin hengellisenä neuvonantajana ja auttoi tätä valmistautumaan Kulikovon taisteluun, jossa venäläiset puolustautuivat tataareja vastaan.

Vuonna 1892, kun Sergei Razonesilaisen kuolemasta oli kulunut 500 vuotta, venäläinen taidemaalari Mihail Nesterov innoittui maalaamaan aiheesta kaiken kaikkiaan viisi työtä, joista yksi on *Nuoren Varfolomein näky*.

Sergei Radonesilaista on muutenkin kuvattu useasti sekä kirkollisessa että kirkon ulkopuolisessa venäläistaiteessa, kuten Eduard Lissnerin maalauksessa.

Ortodoksinen kirkko viettää pyhittäjä Sergei Radonesilaisen muistopäivää 5. heinäkuuta. 

## Lähteet
Mega Man 9

**Mega Man 9** on Inti Createsin kehittämä ja Capcomin julkaisema tasohyppelypeli. Peli on julkaistu vuonna  PlayStation 3:lle, Wiille ja Xbox 360:lle. 

Peli on jatkoa klassiselle Mega Man -sarjalle. Peli on julkaistu digitaalisena latauksena WiiWare, PlayStation Network ja Xbox Live Arcade -palveluissa. Mega Man 9 on 8-bittisen Nintendo Entertainment System -pelikonsolin Mega Man -pelien tyylinen niin ääniltään kuin grafiikoiltaankin.

## Tarina

Tarina alkaa, kun kahdeksan robottia alkaa riehua ympäri maailmaa. Pian paljastuu että kyseessä ovat Dr. Lightin luomat robotit. Dr.Wily ottaa yhteyttä koko maailmaan videoviestin lähetyksellä ja ilmoittaa, että hän ei ole tämän teon takana vaan syyttää Dr. Lightiä robottien riehumisesta. Mega Man päättää näyttää maailmalle, että Dr. Light ei tekisi mitään pahaa vaan käy tuhoamassa Lightin luomukset.

Kun Mega Man on voittanut ensimmäisen Lightin robotin, Dr.Ligh on pidätetty ilkivallan aiheuttamisesta. Auto, Roll ja Mega Man eivät usko edelleenkään, että Light on tämän takana vaan epäilevät Wilyä. Voitettuaan ensimmäiset neljä robottia, Mega Man saa sirun, joka oli tehnyt roboteista väkivaltaisen. Kun Mega Man on voittanut kaikki 8 Lightin robottia, näkevät Roll, Auto ja Mega Man videonauhan, jossa Wily valehtelee Lightin roboteille, että he päätyvät kaatopaikalle ja heidät korvataan uusilla ja paremmilla roboteilla. Robotit kääntyvät Wilyn puheen myötä ihmisiä ja Lightia vastaan. Mega Manilla on todiste siitä, että Dr. Light on syytön. Yllättäen Dr. Wily vie videonauhan, eikä Mega Man voi muuta kuin mennä Wilyn perään. Mega Man päihittää Wilyn. Wily antautuu ja kertoo, että Light on sairas ja hänet on vietävä sairaalaan. Wily vie Mega Manin Lightin luokse, joka makaa sairaan oloisena häkissä. Kun Mega Man lähestyy häkkiä, Proto Man ilmestyy ja varoittaa Mega Mania, että kyseessä on vale-Light. Mega Man ei usko Proto Mania vaan koskee häkkiin, joka oli sähköistetty, ja Light olikin valerobotti. Linna on sortumaisillaan, ja Wily pakenee kahden Fake Manien kanssa. Proto Man pelastaa Mega Manin ennen sortumaa.

### Pelimoodit
* **Hero Mode** on netistä ladattava vaikeusaste. Kentät ovat normaalia haastavampia ja viholliset ovat eri paikassa.
* **Superhero Mode** on puolestaan vaikeampi kuin Hero Mode. Tässä versiossa viholliset on sijoitettu hankaliin paikkoihin ja joidenkin kenttien ulkoasu on erilainen.
* **Proto Man Modessa** pelaaja ohjaa Proto Mania. Proto Man pystyy käyttämään voimakkaampaa Busteria, liukumaan sekä Proto Shieldin avulla blokata vihollisen ammukset. Ainostaan Ruuvien määrä on vähäisempi, ja Proto Man saa osumista enemmän vahinkoa, mikä tekee pelistä vaikeamman.
* **Time Attack** moodissa pelaaja voi pelata aiemmat kentät läpi ajan kanssa. Mukana on myös ladattava kenttä, jonka lopussa kohdataan Fake Man.
* **Endless Attack** moodi on eräänlainen selviytymishaaste. Pelimoodissa pelaajan täytyy edetä monta peliruutua pitemmälle kuolematta. Jokaisen kolmenkymmenen ruudun jälkeen pelaaja kohtaa yhden Dr. Lightin roboteista. Peli päättyy vasta, kun pelaaja kuolee.

## Lähteet

## Aiheesta muualla
* 
* Mega Man 9 MMHP.net-sivustolla
Jesberg

**Jesberg** on kunta Schwalm-Ederin piirikunnassa, Pohjois-Hessenissä, Saksassa. Jesberg sijaitsee noin 50 kilometriä pohjoiseen Kasselista. Sen naapurikuntia ovat Bad Zwesten, Neuental, Schwalmstadt, Gilserberg ja Haina. Kaupungissa asui 2&nbsp;332 ihmistä vuoden 2016 lopussa.

Jesbergin kaupunginosat asukaslukuineen (2007) ovat:
* Densberg: 469
* Elnrode-Strang: 294
* Hundshausen: 273
* Jesberg (kantakaupunki): 1&nbsp;382
* Reptich: 172

## Ystävyyskaupunki
*  Wysoka, Puola

## Kuvia

Kuva:Jesberg2.jpg|Jesberg
Kuva:Jesberg_burg.jpg| Jesberg linna
Kuva:Densberg_kirche.jpg|Densberg
Kuva:Kellerwaldturm.jpg|Kellerwaldturm Wüstegartenilla (675 m)


## Lähteet

## Aiheesta muualla